tomron87/hebrew-wikipedia-sentences-corpus huggingface dataset:
עיתוני הנוער הישראליים, וביניהם "ראש אחד", הגיעו לשיאם מבחינת הפופולריות שלהם בתחילת שנות ה-2000. בתקופה זו, העיתונים היוו גורם חשוב לסוציאליזציה של בני הנוער בישראל.
בשיח על מיניות, עיתוני הנוער היו מקור נגיש ומיידי לשיח פתוח.
על אף שעיתוני הנוער לא היו מקור המידע הבלעדי בנושא חינוך מיני עבור בני הנוער, הם היוו מקור מרכזי לכך בזכות העובדה שהדיון והמידע היו מנוסחים בצורה ברורה ומתוך עמדה שלא התנגדה לכך שבני נוער יקיימו יחסי מין הטרוסקסואליים.
לעומת זאת, העיתון נטה להכחיש את קיומם של יחסי מין הומולסביים או להציג יחסים אלו כחטא, כאשר קוראים העלו זאת במכתביהם.
עיקר השיח בנושא מיניות בעיתוני הנוער, ובפרט "בראש אחד", התרכז במדורי הייעוץ הקבועים.
הקוראים והקוראות היו שולחים מכתבים למערכת העיתון שכללו שאלות בנושאי מיניות שונים, מתוכן היו נדגמות מספר שאלות נבחרות שהיו מתפרסמות ומקבלות במה ומענה בגיליון המודפס הבא על ידי מומחים בנושא.
שאלות אלה הוצגו באופן אנונימי לחלוטין ולרוב היו אלה שאלות כלליות שיכלו לגעת בבני ובנות נוער רבים נוספים.
ראש גדול הוא ירחון מדע רב-גילי מקורי ישראלי נטול פרסומות.
הירחון שהחל להופיע בינואר 2000 בהביאו חדשות מדע וטכנולוגיה במגוון תחומי העשייה והמחקר המדעיים, למשל: היקום, חקר החלל, מדעי החיים, ננו-טכנולוגיה, אנרגיה, כדור הארץ, עולם הצומח והחי, רובוטיקה, גנטיקה, פיזיקה, סביבה, חידושי רפואה, המצאות ותגליות, מדעי המחשב, ניסויים.
גיליונו האחרון יצא לאור כנראה במאי 2017.
כתב העת יצא לאור על ידי עמותת ראש גדול לקידום הידע והחינוך המדעי והוא ליווה את מרבית הפרויקטים המדעיים לנוער.
עמותת ראש גדול לקידום הידע והחינוך המדעי
העמותה קמה בשנת 2000 במטרה להעלות את מפלס ההתעניינות במדע בציבור ככלל ובנוער בפרט.
הפרויקט העיקרי של העמותה הוא הפקת הירחון "ראש גדול".
בנוסף לכך, העמותה יוזמת ולוקחת חלק במספר פרויקטים חינוכיים כגון:
התקשרות לתחנת החלל הבינלאומית שנערכה בשיתוף פעולה עם אגודת חובבי הרדיו בישראל ובסיוע של נאס"א.
במהלך ההתקשרות הפנו תלמידים שאלות לד"ר פגי ויטסון - אסטרונאוטית בתחנה דאז ונענו בזמן אמת.
העמותה גם הביאה לארץ את הפרויקט החינוכי של נאס"א – הפיזיקה של הצעצועים, עיבדה אותו לעברית והיא מפעילה אותו בארץ במסגרות שונות.
הירחון יוצא לאור בתדירות של כ-10 פעמים בשנה (88 גיליונות נכון ל-2008).
כעורכת ראשית שימשה ד"ר זהר גורי (חברת ועד העמותה).
תוכני החוברות הם לרוב רב –תחומיים אך מדי פעם לכבוד אירוע מסוים מופק גיליון נושא:
לקראת שיגורו של אילן רמון לחלל בשנת 2003 יצא לאור גיליון שהוקדש לנושא חקר החלל.
בסוף 2003, לקראת ציון 100 שנות תעופה הוצא גיליון שהוקדש לנושא.
בשנת 2006 יזמה העמותה גיליון מיוחד בנושא המוח שהופק בשיתוף פעולה עם המרכז לחקר המוח באוניברסיטת בר-אילן.
בשנת 2008, לקראת חגיגות ה-60 הופק גיליון מורחב המצדיע למדע ולטכנולוגיה בישראל.
ראש בקיר הוא שעשועון ששודר בערוץ 10 בהנחייתם של שי ודרור.
השעשועון מבוסס על המקביל היפני "טוֹנרוּזוּ נוֹ מינַסָן נוֹ אוֹקָגֶה דְשיטָה" (とんねるずのみなさんのおかげでした מילולית: "מנהרות תודה לכולם", גרסאות במערב מוכרות גם כ-Brain Wall או Human Tetris).
בכל תוכנית מתחרות שתי קבוצות המורכבות משלושה אנשים ממגזרים שונים (לדוגמה עובדי חברת החשמל, מדריכות כושר וכו')].
התוכנית שהייתה להצלחה ביפן, נקנתה למעל 20 מדינות ביניהן: ישראל, ארצות הברית, אוסטרליה, רוסיה ואינדונזיה.
מטרת המשחק היא לשרוד את הצורות השונות שבאות בתוך קיר עשוי מקלקר, כלומר להתאים את הגוף לפי הצורה שמגיעה ובכך להימנע מנפילה לבריכה.
מדי פעם מגיע קיר עם כתב חידה, המורכב משתי אופציות לתשובה.
על המתמודד למצוא את התשובה הנכונה בזמן הקצר ביותר, להפנות ראשו לכיוון התשובה.
אם התשובה נכונה, יעבור המתמודד את הקיר, ואם לא - יפול המתמודד למים.
המשחק מורכב משלושה שלבים: בשלב הראשון ישנו מתמודד אחד מכל קבוצה, ועל כל הצלחה של מתמודד לעבור את הקיר דרך הצורה שניתנה לו מבלי ליפול למים, הקבוצה מקבלת 10 נקודות.
בשלב השני מתמודדים שני אנשים מכל קבוצה, כאשר על כל מעבר צורה מבלי ליפול למים מקבלת הקבוצה 20 נקודות.
במצב של שוויון נקודות בין הקבוצות לאחר שני הסיבובים הראשונים, הקבוצה שניצחה הכי הרבה משחקים בתוכניות הקודמות, מחליטה אם היא מתמודדת בשלב השלישי או הקבוצה היריבה.
במידה שאחת הקבוצות ניצחה, היא גם מחליטה מי תתמודד בסיבוב השלישי.
במידה שהקבוצה השנייה עולה לשחק בסיבוב השלישי ומנצחת היא מדיחה את הקבוצה בעלת הניקוד הגבוה יותר שניצחה בתום שני הסיבובים הראשונים ועוברת לתוכנית הבאה, שם היא פוגשת קבוצה חדשה.
המשחק הוא טטריס אנושי לחלוטין.
בעונה השנייה נוסף עוד שלב לקבוצה המנצחת בלבד: קיר החופש.
המשתתף רץ על מסוע וצריך להזהר ממכשולים כשהוא רץ על המסוע.
כשהוא מגיע לקיר, ועובר אותו, הקבוצה המנצחת זוכה בחופשה זוגית בחו"ל.
ב-23 ביולי 2008 הודיע ערוץ 10 על עונה שנייה לתוכנית, ובספטמבר אותה שנה החלו שידורי העונה השנייה.
ראש הוא בעל התפקיד הבכיר בארגון מסוים, מנהיגו של ארגון זה.
פעמים רבות מופיע בצירוף עם שם הארגון, למשל:
לעיתים משמשת המילה "נשיא" במקומה של המילה "ראש" לתיאור מעמד דומה.
לעיתים ניתן תואר זה לאדם בכיר יחסית, אף שאינו הבכיר ביותר בארגון:
ראש לשכה – ממונה על לשכתו של מפקד או מנהל, אך כפוף לאותו מפקד או מנהל
ראש מטה – ממונה על המטה של יחידה צבאית, אך כפוף למפקד היחידה.
המילה "ראש" משמשת גם כאשר האדם שנושא בתפקיד הוא אישה.
גולדה מאיר, למשל, נקראה במשך כל תקופת כהונתה "ראש הממשלה".
בנובמבר 2012 אישרה האקדמיה ללשון העברית להשתמש גם בצורה "ראשה" (ובסמיכות: "ראשת") לאישה.
בהתאם לכך, בכנסת ה-19 ניתן היה לכנות את שלי יחימוביץ' גם ראשת האופוזיציה.
כפל המשמעות של המילה "ראש" משמש בברכה המקובלת בראש השנה על ראש של דג: "שנהיה לראש ולא לזנב".
בצה"ל מקובל התואר "מפקד" למי שעומד בראש יחידה מבצעית, והתואר "ראש" למי שעומד בראש יחידת מטה.
בהתאם לכך, העומד בראש אגף מאגפי המטכ"ל קרוי "ראש" (למשל ראש אמ"ן), וכך גם ברמות הארגוניות שמתחתיו: ראש מחלקה (רמ"ח), ראש ענף (רע"ן) וראש מדור (רמ"ד).
ראש גזר (צרפתית: Poil de carotte, "שיער (בצבע) גזר") הוא קובץ פרקים קצרים שהם מעין אוטוביוגרפיה של הסופר הצרפתי ז'ול רנאר.
קובץ ראשון יצא ב-1899 וב-1902 נוספו עוד חמישה פרקים.
על הספר כתב הסופר הצרפתי ז'אן פולאן שזה אחד מן "הטקסטים הצרפתיים היותר מושלמים שאנו מכירים".
ב-1899 כתב רנאר מחזה המבוסס על מספר פרקים בספר.
התרגום הראשון לעברית, מעשה ידי רפאל אליעז, הופיע בשם: פרנסוא ראש גזר ב-1950 וזכה להצלחה.
ב-2000 יצא לאור תרגום הספר והמחזה של נורית פלד-אלחנן בשם ראש גזר.
בישראל הוצג המחזה בשם: "פרנסואה ראש גזר" בתיאטרון זירה ב-1957 עם יהודה פוקס בתפקיד האב, ליה דוליצקיה בתור האם ושולמית פילין בתפקיד "פרנסואה ראש גזר".
בשנת 1966 בתיאטרון העממי של אברהם דשא עם נחמיה פרסוף בתפקיד האב, עליזה יצחקי בתפקיד ראש גזר ושולמית אדר בתור האם, בתיאטרון אורנה פורת ב-1975 עם גדעון זינגר בתפקיד האב ועוד.
"ראש גזר" עובד גם לקולנוע ולטלוויזיה.
הספר מורכב מ-49 פרקים קצרים ללא קשר כרונולוגי ביניהם.
הם מתארים את הקורה במשפחת לֶפּיק המתגוררת בכפר במחוז נייבר.
ההורים הם מאדאם ומסיה לפיק ושלושת צאצאיהם - הבכור פליקס, האמצעית ארנסטין והקטן פרנסואה המכונה בגלל שערו האדום (ג'ינג'י) "ראש גזר".
מאדאם לפיק היא הדמות הדומיננטית במשפחה ואינה מסתירה את איבתה ל"ראש גזר" הנאלץ להישמע לה, לבצע מטלות רבות בבית ולקבל מכות לעיתים קרובות, דבר שנחסך מאחיו.
מסיה לפיק שונא את אשתו ומנסה להיות רוב הזמן מחוץ לבית בעסקיו בפריז ובציד.
"ראש גזר" אינו ילד שובב כמו שהוא מדוכא על ידי משפחתו.
באחת הפעמים הוא מטיח כלפי אביו: "אתה שקוע בדאגות שלך בעוד שאמא, והגיע הזמן לומר זאת, אין לה כלב אחר להכות חוץ ממני".
המחזה הוא במערכה אחת, מתאר אפיזודה אחת בבית משפחת לפיק ומתבסס על שלושה סיפורים בקובץ.
משתתפים בו: מאדאם לפיק, מסיה לפיק, "ראש גזר" והמשרתת החדשה אנט.
שני מאורעות חשובים קורים בו בזמן קצר:
המשרתת אנט מגיעה לעבוד בבית משפחת לפיק ונתקלת בתחילה ב"ראש גזר".
היא מתייחסת אליו כבן אדם ואף קוראת לו בראשונה "מסיה לפיק" וכשהוא אומר לה ששמו "ראש גזר" היא קוראת לו "מסיה ראש גזר".
תוך כדי השיחה הוא שופך את ליבו לפניה ומתאר לה את מצבו הקשה בבית, שאמו שונאת ומכה אותו ולאביו ולאחיו זה לא אכפת.
"ראש גזר" קובע עם אביו לצאת לציד אבל אמו אוסרת עליו ומטילה עליו מטלות שונות.
הוא מודיע לו ששינה את דעתו ושאינו יכול לצאת לציד אבל מפחד לומר לו שאמו אוסרת עליו.
אביו כועס עליו ותולה זאת באופיו הבלתי יציב של "ראש גזר".
אנט מתערבת ואומרת למסיה לפיק שמאדאם לפיק היא זאת שאוסרת על ראש גזר לצאת אתו.
כאן בפעם הראשונה תופס מסיה לפיק פיקוד ומבטל את האיסור של מאדאם לפיק והיא בתגובה בורחת מהבית אבל בעלה יודע שזו הצגה והיא תחזור.
"ראש גזר" יושב בפעם הראשונה עם אביו לשיחת נפש ומספר לו כי אמו שונאת אותו ומתעללת בו וכי פעמיים עמד להתאבד ומאשים אותו כי התעלם ממצבו.
מסיה לפיק מתוודה לפניו כי גם הוא אינו סובל את מאדאם לפיק וקיים ביניהם נתק של 16 שנים בערך מהתקופה שנולד וכי כנראה היא מוציאה את זעמה ותסכולה עליו.
בסוף השיחה הם מתפייסים ומסיה לפיק קורא לו בפעם הראשונה בשם פרנסואה, נותן בידו רובה ושניהם יוצאים לציד.
ז'יל רנאר, פראנסוא ראש גזר; מצרפתית: רפאל אליעז, מרחביה: ספרית פועלים (דורון-מופת), 1950.
ז'ול רנאר, ראש גזר: הסיפור והמחזה; תרגום מצרפתית: נורית פלד-אלחנן; אחרית דבר: יהושע ישועה, ירושלים: כרמל, תשס"א 2000.
ראש-תנין הוא דמות בדיונית של אנטי-גיבור תנין-מוטאנט המופיע בחוברות הקומיקס צבי הנינג'ה.
דמותו של ראש-תנין הופיעה במקור לראשונה בחוברת Tales of the Teenage Mutant Ninja Turtles #6 בהוצאת מיראז' סטודיו מאוגוסט 1988 ובמחודש בחוברת Teenage Mutant Ninja Turtles #49 בהוצאת IDW Publishing מאוגוסט 2015, ונוצרה על ידי הכותב והמאייר ג'ים לוסון.
לפני הפיכתו למוטאנט, ראש-תנין היה אליגטור רגיל בחנות לחיות מחמד.
לאחר שוד שהתבצע בחנות בה שהה, ראש-תנין מצא את עצמו בביוב.
שם, הוא נלקח בידי חיילים מגזע החוצנים אוטרום למבצרם בחלל, לצורכי שעשוע.
במהלך שהותו במבצר, ראש-תנין נחשף לכמות גדולה של מוטגן, ועבר תהליך מוטציה הדרגתי שבסופו הפך למוטאנט דמוי-אנוש בעל אינטלקט מפותח.
במצבו החדש, ראש-תנין חיפש דרך חזרה לכדור הארץ, אך כל ניסיונותיו כשלו.
לבסוף, כאשר מבצר האוטרום התפוצץ, ראש-תנין ניצל את המצב והשתמש בחללית מילוט לחזרה לכדור הארץ.
בהגיעו לכדור הארץ, ראש-תנין נתקל בתקיפות רבות מצידם של שוטרי משטרת ניו יורק, ונאלץ לנדוד ברחבי הביוב העירוני במשך זמן רב ובסבל רב.
בסופו של דבר, הוא החליט כי יוכל למצוא שקט ושלווה בהריסות מבצר האוטרום, והחליט כי עליו לחזור לשם.
לשם כך, הוא החל לאסוף ציוד טכנולוגי לבניית מכשיר טלפורטציה, אך הוא נכשל בבניית המכשיר פעם אחר פעם, זאת בשל הפרעתם של בני אנוש.
כאשר היה קרוב מאוד לסיים את בניית המכשיר, ראש-תנין נתקל בצייד קטלני בשם מרלין שהיה מעוניין בו לאוסף החיות הנדירות שלו.
ראש-תנין ניסה להיאבק במרלין, אך מרלין גבר עליו בעזרת עושי דברו.
כשנראה שכבר אין לו סיכוי, הופיעו לפתע ארבעה צבים מוטאנטים בעלי אינטלקט מפותח, גיבורי-על הידועים בשם "צבי הנינג'ה", והם סייעו לראש-תנין בקרב נגד מרלין.
בתום הקרב, בניצחונם של ראש-תנין וצבי הנינג'ה, ראש-תנין סיפר לצבים את עברו ורצונו, הם העניקו לו את מאורתם הישנה כמקום בו יוכל לשהות עד אשר תוכניתו תושלם.
חודשים אחר כך, ראש-תנין סיים כמעט לגמרי לבנות את מכשיר הטלפורטציה, אך נכשל בחלק ספציפי אשר אותו הוא לא היה יכול לבצע בשל גודל ידיו.
כאשר התהלך בייאוש בביוב, הוא פגש לפתע בחיילי הארגון פשע "שבט הרגל", והכריח אותם לעבוד עבורו תוך איום שיהרוג אותם.
לאחר מכן, גם צבי הנינג'ה הופיעו והצטרפו למלאכה.
לאחר עבודה ממושכת, הסתיימה בניית המכשיר והיה מוכן להפעלה.
דונטלו, החכם מבין הצבים, התנדב להיות זה שיפעיל את השיגור הסופי של המכונה, אך בגלל טעות שאינה ברורה המכשיר לא פעל כנדרש והתפוצץ.
ראש-תנין בכה על הזדמנותו האחרונה, ובזעם רב רצח את חיילי "שבט הרגל" שעזרו לו, ולאחר מכן ניסה לרצוח גם את צבי הנינג'ה, אך הם הכניעו אותו וברחו, לא לפני שהוא נשבע למצוא אותם ולרצוח אותם.
כשנה לאחר מכן, ראש-תנין, במצב נפשי מעורער, המשיך לבדו בניסיונות רבים לבניית מכשיר טלפורטציה, אך נכשל בכולם.
הוא פגש בטעות ברפאל, אחד מהצבים, כששוטט ביוב חולה בווירוס קטלני.
למרות איבתו לצבים, ראש-תנין אסף את רפאל למאורתו וטיפל בו עד שהבריא.
כעת התעורר, רפאל שאל את ראש-תנין בנוגע לשינאתו כלפי הצבים, ראש-תנין הסביר לו כי איבתו היחידה היא כלפי דונטלו, שלפי דעתו הוא הכשיל את שיגור המכשיר בכוונה.
רפאל חזר לצבים, מבלי לספר להם על פגישתו, והוא וראש-תנין נפרדו כחברים.
שנים רבות אחר כך, ראש-תנין שמר על קשר חברי עם רפאל והשלים עם חייו בכדור הארץ.
כאשר ספלינטר, מנהיגם של צבי הנינג'ה ואביהם הרוחני, מת כתוצאה מהתקף לב, ראש-תנין הופיע בהלוויה כמנחם, ושם השלים עם שאר הצבים.
חומר המוטגן שספג גופו של ראש-תנין גרם לו לעבור תהליך מוטציה שהפך אותו למוטאנט דמוי-אנוש בעל אינטלקט מפותח, והוא המשיך לחיות כרגיל ברחבי האי.
אלא שכעבור מספר שנים, הוא נמצא בידי חיילים מגזע החוצנים קראנג שחטפו אותו למבצרם באי ושם הם גידלו אותו כחיית מחמד והתעללו בו.
לאחר מאה וחמישים שנות שעבוד בידי גזע הקראנג, בהם עבר עינויים רבים שהותירו אותו מצולק פיזית ונפשית, ראש-תנין נמלט מהשבי בעת שהארגון פשע "שבט הרגל" תקף את המבצר בו שהה.
הוא הסתתר במערה באי במשך עשרות שנים וניסה להתגבר על סבלו, אך מיום ליום הפך לזועם יותר ויותר וחדור נקמה כלפי אלו שהתעללו בו.
שנים רבות אחר כך, באמצע העשור השני של המאה ה-21, גזע הקראנג חזר לאי במטרה להפעיל בו את מכשיר השמדת העולמות ה"טכנודרום", ראש-תנין ראה צבי הנינג'ה נלחמים בהם, מבלי לדעת כי הם האחראים בדיעבד ליצירתו, ובמחווה של הזדהות למאבקם הוא סייע להם בהחזרתו לחיים של אחד מהם, דונטלו.
בתום המלחמה, אשר בסופה גזע הקראנג הובס, האי התמלא בקרינה מייננת קיצונית שהפכה אותו לבלתי ראוי לחיים.
בלית ברירה, ראש-תנין נאלץ לצאת מן הצללים ולחשוף את עצמו.
הוא פגש על גבי האי במדען בשם הרולד, אשר נשלח לפקח על מצבו הנוכחי של האי והקראנג ששרדו מטעמם של הצבים.
הרולד התיר לראש-תנין להתגורר במתחם המחומצן שלו, ובתמורה ראש-תנין סייע לו בעבודות שונות.
בחודשים שחלפו, ראש-תנין זכה לאמונו המלא של הרולד, שהעניק לו גישה מלאה למתחם הקפאת ואחסון הקראנג ששרדו.
בגלוי, ראש-תנין טיפל בשורדים ב"דאגה כנה", אך בסתר הוא הפגין כלפיהם זעם רב מתוך עברו, ומידי לילה הוא נהג לרצוח באכזריות אחד מהם.
לאחר שגל מותם של השורדים העלה את חשדו של הרולד, הוא זימן לאי את הצבים.
הם חקרו את העניין לעומק, וכאשר גילו את האמת, הם התעמתו עם ראש-תנין.
שני הצדדים נאבקו, כשלבסוף ראש-תנין הביס את הצבים וברח לניו יורק.
זמן מה לאחר מכן, בערב חג המולד, ראש-תנין תקף את האן וכנופיית "הדרקונים הסגולים" בעוון התעללות בבעלי חיים לשם "בידור".
במהלך הקרב, הוא פגש בהוב הזקן ושיתף עמו פעולה בלחימה.
בניצחונו בקרב ובסופו של הערב, הוא שב להתבודד בביוב.
כאשר גנרל קראנג עמד למשפט בגין פשעי המלחמה אותם ביצע, התובעים מטעם גזע "הניוטרינים" חיפשו אחר ראש-תנין במטרה לגבות ממנו עדות בנושא, היות שהוא היה יכול להעיד באופן אישי על אכזריותו של הגנרל.
לאחר שלא נמצאו ראיות המצדיקות הטלת עונש מוות, המלך זנטר גזר על הגנרל מאסר עולם באי מבודד.
כששמע על גזר הדין, ראש-תנין החליט לקחת את החוק ליידים - הוא פרץ למתקן הכליאה בו הגנרל שהה, תקף אותו ואכל אותו בעודו בחיים.
עם זאת, גזע הקראנג התגלה כטפילי, והגרנל החל לצמוח בבית החזה של ראש-תנין, ולהשתלט עליו בהדרגה.
בסדרה מ-1987, ראש-תנין הופיע בדיבובו של ג'ים קאמינגס.
גרסה זו, כפי שעשתה גם לכל שאר הדמויות בה, הציגה את ראש-תנין בצורה קומית וטיפשית, והתרחקה לחלוטין מהדמות כפי המתוארת בקומיקס.
בנוסף, בניגוד לקומיקס בו ראש-תנין הוא חבר של הצבים, בסדרה זו הוא מוצג כאחד מאויביהם.
ראש-תנין היה אליגטור אמריקני רגיל שהתגורר בביצה.
כאשר אחת מפעילותיהם של שרדר וקראנג, ראשי ארגון הפשע "שבט הרגל", השתבשה, חומר רב של מוטגן נשפך לתוך ביצתו של ראש-תנין.
החומר נספג בגופו של ראש-תנין, וגרם לו לעבור תהליך מוטציה שהפך אותו למוטאנט דמוי-אנוש.
במצבו החדש, ראש-תנין שיעבד לרצונו את "צפרדעי הפאנק", קבוצת צפרדעים מביצתו אשר עברה גם כן תהליך מוטציה.
בהישמע על השעבוד, קבוצת הגיבורי-על הידועים בשם "צבי הנינג'ה", ארבעה צבים מוטאנטים בעלי אינטלקט מפותח, יצאה להילחם בראש-תנין, והביסה אותו ושחררה את קבוצת הצפרדעים.
זועם, ראש-תנין יצא לניו יורק כדי לנקום בצבים, שם הוא נלחם בהם בשנית, אך הובס פעם נוספת.
לאחר מכן, הוא התגייס לקבוצת נבלים בהנהגת שרדר וקראנג, אחרי שהצבים השמידו אוצר שאותו שרדר הבטיח לנבלים, הוא נס ולא נראה יותר.
בסדרה מ-2003, ראש תנין הופיע בדיבובו של גארי לואיס.
שם, הוא נלקח בידי חיילים מגזע החוצנים אוטרום שגידלו אותו כבן משפחתם, ובמהלך שהותו איתם, הוא נחשף לכמות גדולה של מוטגן, ועבר תהליך מוטציה הדרגתי שבסופו הפך למוטאנט דמוי-אנוש בעל אינטלקט מפותח.
היחסים בין ראש-תנין ליצורי הגזע היו קרובים, והוא ראה בהם כמשפחה שמעולם לא הייתה לו.
כאשר ראש ארגון הפשע "שבט הרגל" שרדר תקף את מבצרם של האוטרום והבריח את כולם למעמקי החלל, ראש-תנין הפך לבודד ולמדוכא.
בניסיון לבנות מכשיר טלפורטציה שישגר אותו ל"משפחתו", ראש-תנין התיידד עם המדען בקסטר סטוקמן.
בעת עבודתם המשותפת, ראש-תנין פגש בצבי הנינג'ה, והם סיפרו לו על חברותו של סטוקמן עם שרדר.
בזעם, ראש-תנין תקף את סטוקמן וכמעט הרג אותו, לולא הצבים שכנעו אותו לחמול עליו.
החברות בין ראש-תנין לצבים התעצמה, והם הפכו ל"משפחתו" החדשה.
בסדרה מ-2012, ראש תנין מופיע בדיבובו של פיטר לורי.
מדובבת בעברית על ידי מאיה מיטלפונקט.
דמותו של ראש-תנין כיכבה בסרט "צבי הנינג'ה: טירוף המוטנטים" שיצא באוגוסט 2023, בו היא מוצגת כנשית (במקור הדמות היא של זכר).
היא מדובבת על ידי רוז ביירן בגרסה המקורית ועל ידי טליה ברקאי בגרסה העברית.
בסיפור המקור שלה היא אחת המוטנטים שיצר בקסטר סטוקמן.
בדף זה מובא תיאור הדמויות בסדרת הטלוויזיה הישראלית "ראש גדול".
תומר בן נון (עונה 1–3) (אדם הירש): בנם הבכור של יורם ודנה ואחיו הגדול של יונתן ועידן.
בעונה הראשונה התאהב בטלי אך הבין עם הזמן שאהובתו האמיתית היא מור.
בעונה השנייה הוא ישר מסתכסך עם רוי בתחילת העונה כשתומר חשב שהוא אחראי על גניבת האופניים שלו.
במהלך העונה הוא מתאהב בגילי והצליח לשכנע את ההורים שלה להמשיך לשחק טניס.הוא טס איתה למחנה קיץ באמריקה אך מור עוצרת אותו ברגע האחרון.
בעקבות זאת, גילי מבינה שהוא עדיין מאוהב במור, ונפרדים.
בעקבות גיוסו של השחקן אדם הירש לצה"ל לא המשיך לעונות הבאות, בסדרה מסופר עליו במהלך העונות ושעבר ללמוד בארצות הברית.
בעונה ה-6 מסופר שהוא עובד בסארטאפ.
מור ירון (אלמה בן זאב) (עונה 1–3, אורחת בעונה 4): ילדה אמיצה, החברה של תומר.
בתם של אביב ונטלי (נטלי נפטרה).
בעלת כישרון ציור וחברתה הטובה ביותר של יעל.
בהמשך אביה ונורית, אמא של יעל, מתאהבים והן גרות ביחד.
בעונה 1 היא אומרת שהיא אוהבת את תומר חבר הילדות שלה אך הוא התאהב בחברה שלה טלי והוא מבקש את עזרתה להתחיל איתה.
היא אומרת לו שהיא אוהבת אותו, תומר חושב שהיא משקרת ורב איתה לאורך כל העונה אך לבסוף משלמים.
ניהלה זוגיות קצרה עם אורי אך נפרדו בגלל אהבתה לתומר.
תומר אמר לה שהוא רוצה שהיא תהיה חברה שלו אך היא מסרבת מפני שגנב לה את המגבות המחוממות שהמציאה בפרויקט יזמים צעירים ששם הדיחה את תומר שהיה ראש הפרויקט.
בסוף עונה 1 נהיית חברה שלו ובעונה 2 הם נפרדים, נהפכה לחברה של רוי אך בסוף העונה הם נפרדים והיא חוזרת לתומר.
בעונה 3 נהיית החברה של גיא, האקס של נעמה, אך היא עוברת לארצות הברית והם נפרדים.
איתי לאופר (רועי ויינברג) (עונה 1–6): חברו הטוב של תומר, מבצע כל מה שהוא מורה לו לעשות בעונות הראשונות.
מצטיין בלימודים, מבין במחשבים ובעל היגיון וראש פתוח.
בעונה השנייה הוא בן זוגה של אלכס שחולמת להיות דוגמנית, הוא מוכן לעשות הכל עבורה ואף גונב כסף מחברו תומר על מנת להביא לה.
בעונה השלישית הוא בן זוגה של שרונה אך לבסוף היא עוזבת את העיר היא עברה לצפון והם נפרדים.
בעונה הרביעית איתי נהפך לבן זוג של דבש ולא יודע שהיא הייתה מאוהבת בלירון כל הזמן הזה .
אך היא פוגעת בו ולבסוף דבש נהיית בת זוגו של לירון, בעקבות זאת איתי מחליט לנקום בה ומצליח, אך ממשיך הלאה.
דמותו של איתי מוצגת לצופים גם בעונה השישית, הוא אדם בוגר בעל חברת פרסום.
יעל שכטר-ירון (ספיר דרמון) (עונה 1–4, 6): בתם של איתן ונורית, אחותה של איילה.
נערה חברותית, אשר הוריה התגרשו והיא מתקשה לקבל זאת חברתה הטובה ביותר של מור.
בהמשך אמה ואביב מתאהבים והן גרות יחד בעונה הראשונה מאוהבת באורי, בעונות 2–3 חברה של דניאל אבל בעונה 3 היא מתנשקת עם קובי והיחסים שלה עם דניאל מסיימים לבסוף הוא סולח לה והם חוזרים להיות יחד אחרי שהיא כתבה לו שיר.
בעונה 4 הם נפרדים כי דניאל התאהב בקשת.
והיא הופכת לבת זוגו של שחר.
בעונה החמישית אינה מופיעה, מסופר שעברה בית ספר משום שדניאל שבר את ליבה, בעונה השישית יעל חוזרת ומסתבר שהיא ודניאל היו זוג בתקופת הצבא.
דניאל גנני (אלדר ברנטמן) (עונה 2–6): אוהב ראפ ורוצה להתפרסם כראפר.
מגיע לבית ספר אביבים כתלמיד חדש בעונה 2. הוא מאוד מהר מתחבר למור, תומר, יעל, איתי, אלכס ומסתבר שהוא מאוהב ביעל.
הוא אומר לה זאת אך בהתחלה היא מסרבת אבל כעבור זמן היא מסכימה.
בעונה זו התגלה גם שאביו של דניאל בכלא בארצות הברית אך לא מספר זאת לאיש חוץ מיעל.
בעונה 3 הוא ויעל זוג וחווים כל מיני ריבים ובעיות בגלל העבודה של יעל ברדיו, ולבסוף הם גם נפרדים כי דניאל מגלה שיעל בוגדת בו והיא בזוגיות מוסתרת עם קובי והוא נעלב ממנה מאוד, אבל בסוף העונה הם חוזרים בזכות מחווה רומנטית שיעל הכינה לדניאל.
ויש לו בעיות בזוגיות גם עם קשת כיוון שיש לה ידיד חדש בשם גבי שדניאל מאוד מתעצבן עליו והוא חושד שהוא עבריין ואפילו סופג ממנו אלימות באמצע הרחוב אך קשת לא מאמינה לו שהידיד שלה הרביץ לו והם בהפסקה קצרה אבל חוזרים כשדניאל מוכיח לה שהוא עבריין.
וגם יעל מכירה מישהו חדש בשם שחר והופכת לבת זוג שלו אחרי משברים קטנים שיש ביניהם.
בעונה השישית מסתבר שהוא ויעל היו זוג בתקופת הצבא גם ונפרדו.
הוא חוזר מהודו עם בת זוג חדשה ולאחר מכן גם מתארס לה אך לאחר שיעל אמרה לו שהיא אוהבת אותו הוא נפרד מארוסתו וחוזר ליעל.
יונתן בן נון (תום גל) (עונה 1–4): ילד מחונן, אך הוריו לא ידעו זאת.
רק לאחר שהתיידד עם מור, שמגלה את יכולותיו, הן נחשפות לעיני הוריו.
הוא פעיל מאוד בפלייסטיישן, ועוזר לאחיו הגדול תומר ברעיונותיו.
בעונה השנייה הכיר את תותי על ידי מור, עברה שינוי בגלל הפלייסטיישן של יונתן ואימו של יונתן לא אוהבת את זה אז מפרידה בין יונתן ותותי אך בעונה השלישית נפגשים שוב והוא הופך להיות בן הזוג של תותי.
לירון בביוף (מייקל לואיס) (עונה 3–5): ראפר מחתרתי, המכונה "ליריקל".
עובר לתיכון "אביבים" לאחר שבית ספרו הקודם "המקיף" נשרף, ומתקשה להשתלב ולרכוש לעצמו מעמד גבוה בכיתה, כפי שהיה לו בעבר.
בעונה הרביעית כלבו נחטף על ידי המפעל, בסוף העונה לירון מוצא אותו בהרי ירושלים לאחר שהמפעל שחרר את כל הכלבים.
בעונה החמישית מציל את דבש לאחר שנחטפה על ידי נוביצקי.
דבש ענר (מירב פלדמן) (עונה 4–5): אחותה התאומה של קשת.
אימן רותי לעיתים מתייחסת יותר אליה, וזה גורם לקשת לקנא.
מצטיינת בכל תחום ומשכילה ביותר, אך לעיתים מציקה ומלשינה על אחרים.
נהפכת לבת זוגו של איתי אך מאוהבת בלירון שלא מעוניין בה, מה שהופך את שני הבנים ליריבים.
בסוף העונה היא הופכת לבת זוגו של לירון.
מה שמכעיס את איתי שהשלה אותו שהיא אוהבת אותו ורוצה לנקום בה, והצליח.
במהלך העונה החמישית היא כותבת כתבה על חברת הקידוח של נוביצקי ושל הראל ונירית ברק, היא ולירון נפרדים בגלל אילאיל אור ועוד..
ובפרק האחרון של העונה החמישית נוביצקי חוטף אותה, אך לירון, דניאל, איתי, קשת, יהלומית ואור מצילים אותה.
קשת ענר (מיטל מיכאלי) (עונה 4–5): אחותה התאומה של דבש.
מקנאת בכך שאמן רותי מתייחסת יותר לדבש.
נערה פרועה, לא יציבה, שלא מתעניינת בלימודים, ומבלה לרוב בים.
קשת מתיידדת עם דניאל שמבין אותה ולא שופט אותה, ועם הזמן הם הופכים לבני זוג.
היא פוגשת עבריין בשם גבי שמנסה להתקרב אליה, אך דניאל מזעיק את המשטרה ומונע זאת ממנו.
במהלך העונה החמישית היא נפרדת מדניאל אך בסוף חוזרת אליו.
שחר לוין (תומר אופנר) (עונה 4–6): ספורטאי מצטיין.
משקיע זמן רב באימונים לאליפות ישראל.
עם הזמן יעל הופכת לבת זוגו.
במהלך העונה הידידות עם יעל מתחילה להרוס לו את הקריירה ולגרום להפחתת אימונים במידה רצינית עד למידה של פרישה, אך לבסוף חוזר.
לאחר מכן מגלה לקראת סוף העונה שיש לו מחלה בלב המונעת ממנו להתאמן, אך הוא ממשיך בכל זאת.
בעונה החמישית הוא מסתבך לאחר שפגע במכונית של ראש העיר, כשנהג עוד לפני שניגש למבחן הטסט.
במהלך העונה מתיידד עם דקלה, אחותו של מירון, אף על פי שמירון אוסר עליו זאת.
נעמה פרי (רוני דואני) (עונה 3–4): נערה צפונית, מקובלת ודוגמנית מבוקשת.
בעונה השלישית היא נהיית חברתו של גיא, ואוסרת עליו להיות בקשר עם שרונה אך לבסוף נפרדת ממנו.
בעונה הרביעית היא נהיית חברה של לירון בעזרת קוזו שמייעץ לה על בנים, בהמשך העונה היא ולירון נפרדים והיא נהיית חברה של קוזו.
בסוף העונה הרביעית היא נסעה לדגמן בצרפת והמשיכה משם את הקשר עם קוזו.
גורי (יובל שבח) (עונה 4–5): חברם של יונתן ותותי.
בנה של נאורה, הרביע המאמנת של אלחנן; גורי מנסה להפריד ביניהם.
בעונה החמישית נהפך לחברו של יואב.
בנוסף הוא רוצה להצטרף לכנופיית "הממבה השחורה", ורב עם לילך.
לבסוף הופך לבן זוגה של לילך והם נפרדים אך בפרק האחרון חוזרים להיות ביחד.
הופך למנהיג כנופיית "הממבה השחורה" בכך שמטיל כפפה ומזמין את אלירן לדו-קרב ואז מבין שאין לו סיכוי מולו, אז הוא מחליף את הדיאט קולה של אלירן בתרופה שגורמת לו להתעלף.
תותי (כרמל סידי) (עונה 2–4): חברתו של יונתן, פוגשת אותו בעזרת מור.
יונתן מבקש את עזרתה כדי שיפסיק לעסוק רק בפלייסטיישן, אך גם היא מתמכרת למשחק זה.
בסוף העונה השנייה אמו של יונתן מפרידה ביניהם.
במהלך העונה השלישית היא נפגשת שוב עם יונתן והם הופכים לבני זוג, תותי מנסה לשכנע את יונתן שהוא מאומץ, אך ללא הצלחה, מקרה זה רק מחזק את התאוריות השליליות החריפות של דנה, אמו של יונתן כלפיה.
בעונה הרביעית היא ויונתן מכירים את גורי חברם החדש, אך תותי מאוהבת ביונתן בעוד אמו עדיין מנסה להפריד ביניהם, אך לבסוף היא ויונתן נשארים חברים.
צוות בית הספר "אביבים" (עונות 1–6)
אלחנן ברדוגו (איציק כהן): סגן מנהל בית הספר אביבים בעונה הראשונה.
קשוח, עוקצני ומתקשה לעכל סירובים.
ובסוף העונה הראשונה כבר נהיה מנהל בית הספר.
במהלך העונה השנייה הוא מתאהב בחבצלת גינת, בתו של שר החינוך שנהייתה לסגניתו, אך היא לא מעוניינת בו כלל ואף דוחה אותו לעיתים.
בעונה השלישית מצטרף זרח כמנהל נוסף לבית הספר לאחר שבית ספרו הקודם נשרף, אלחנן מנסה בכל דרכיו המשונות להיפטר ממנו.
במהלך העונה הרביעית הוא שוכר מאמנת אישית, נאורה (אימו של גורי, תלמיד בבית הספר "אביבים").; במהלכה של העונה השניים מפתחים קשר זוגי, ובנוסף בפרק האחרון של העונה הם מתחתנים.
בעונה החמישית אלחנן מתמודד בבחירות לראשות העיר, ומנצח.
מפתח קריירה כקואצ'ר - פותר בעיות.
אילנה (יעל פוליאקוב) (עונה 1): יועצת בית הספר, אובססיבית למראה החיצוני שלה.
צביקה גולדנקרצנברגר (יוסי קאנץ) (עונה 1): מנהל בית ספר אביבים, בסוף העונה צביקה מקבל הצעה לנהל בית ספר נחשב בסידני ומעביר לאלחנן את תפקיד ההנהלה.
שפרה (עונות 3-1): מזכירת בית הספר.
חבצלת גינת (עירית קפלן) (עונה 2): בתו של שר החינוך וסגנית המנהל של אלחנן, אלחנן מאוהב בה ועושה הכל בשביל להרשים אותה.
מירון מורונובסקי (חנן סביון) (עונות 2–6): מוכר בקפיטריה של בית הספר, חברותי מאוד, טמבל, איש מצחיק שמשתף את התלמידים ברעיונותיו.
הוא אחיה של דקלה, ואינו מרוצה מהקשר שלה עם שחר.
זרח בובובסקי (משה פרסטר) (עונה 3): מנהל בית ספר המקיף שמצטרף להנהלת את בית ספר אביבים, ביחד עם אלחנן.
מדבר בשפת התנ"ך פעמים רבות.
יש שיגידו שדמותו מתנשאת לפעמים באימרותיה אך זרח הוא אדם ערכי וישר שאוהב את אלחנן למרות כך.
היופי שבין השניים נוצרת "כימיה" הנובעת מחוסר ההבנה של אלחנן להתנהגותו של זרח שמצחיקה את הצופים.
יורם בן נון (יגאל שדה) (עונה 1–3): אביהם של תומר, יונתן ועידן.
מפקפק בכישרונו של יונתן, אך לבסוף מבין שהוא מחונן.
לפעמים נוהג להיות קשוח כאשר ילדיו סוטים מדרך הישר.
אומר הרבה "איפה נשמע דבר כזה?!".
מגיש תלונה על עופר המורה נהיגה של תומר ובין השאר תלמידי המקיף.
דנה בן נון (נטע הבר) (עונה 1–4): אמם של תומר, יונתן ועידן.
עורכת דין במקצועה, נשואה ליורם בן נון, מנסה להפריד בין יונתן לתותי כשהיא מגלה שהיא משפיעה עליו לרעה ומכניסה לו רעיונות טיפשיים לראש.
בעונה השלישית היא בהיריון ובסוף העונה יולדת.
בעונה הרביעית הילדה שלה נמצאת בפרסומת לתינוקות בגלל יונתן ותותי ועוזרת ליעל לצאת מהמפעל.
תומר בן נון (עונה 1–3) (אדם הירש): בנם הבכור של יורם ודנה ואחיו הגדול של יונתן ועידן, ילד חכם מאוד שמשקיע בלימודים.
יונתן בן נון (תום גל) (עונה 1–4): אחיו הקטן של תומר ואחיה הגדול של עידן, הוריו לא האמינו לו שהוא גאון אך מור הוכיחה זאת.
עידן בן נון (מוזכרת) (עונה 4): אחותם הקטנה של תומר ויונתן.
תותי ויונתן עושים עליה בייביסיטר ופוגשים מפיקה של פרסומת לחיתולים תותי משכנעת את יונתן שעידן תשתתף בפרסומת ולבסוף הוא משתכנע ועידן מופיעה בפרסומת.
אלי לאופר (שרון בר-זיו) (עונות 2–3): אביהם של איתי ובועז.
בעונה השנייה מגלה שאיתי פרץ לכספת של תומר ומנסה לשכנע אותו לבקש ממנו סליחה.
בעונה השלישית מנסה לשכנע את איתי להתאמן ו, איתי מסכים אך אביו מגלה שהוא לוקח סטרואידים.
בועז לאופר (אושרי כהן) (עונה 1): אחיו למחצה של איתי.
מתאהב באיילה, אחותה של יעל.
וכשמכיר את אנסטסיה איילה חושדת שהם מאוהבים.
לאחר שהוא ואנסטסיה התקרבו, מצב זה יצר מתחים וכעסים ביחסים שלו עם איילה.
איתי לאופר (רועי ויינברג) (עונה 1–6): אחיו הקטן של בועז, ילד חרוץ נורא ואלוף במחשבים.
אביב ירון (נבו קמחי) (עונה 1–3): אביה של מור ואביהם החורג של יעל ואיילה.
הוא צייר מפורסם, אך לאחר מות אשתו נטלי מפסיק לצייר.
הוא מתאהב בנורית, שעוברת לגור איתו בעונה השנייה.
בעונה הרביעית מסופר כי עבר לשמש כנספח תרבות בארצות הברית וכי בתו מור עברה יחד איתו וחזרה אל תומר.
בעונה השישית מסופר על פי יעל שהוא עזב את נורית.
נטלי ירון (מוזכרת) (עונות 1–2): אמה המנוחה של מור ובת זוגו של אביב ובתה של סבתה של ביתה נטלי הייתה ציירת מפורסמת ונפטרה שבתה מור הייתה בת חמש.
נורית שכטר-ירון (לימור גולדשטיין) (עונה 1–4, 6): אימן של יעל ואיילה ואמה החורגת של מור.
מתגרשת מבעלה לאחר שבגד בה.
מפתחת קשר רומנטי עם אביב ירון, אביה של מור, ועוברת לגור איתו.
בעונה השישית מסופר על פי יעל שהוא עזב אותה.
איילה שכטר (שמרית לוסטיג) (עונה 1–2): אחותה של יעל ובתם של איתן ונורית.
בעונה הראשונה היא נהיית בת זוגו של אריק אשר גדול מימנה בהרבה רוצה לברוח איתו לאילת אך לבסוף נפרדת מימנו בגלל הוריה.
אך בהמשך מפתחת קשר רומנטי עם בועז, אחיו החורג של איתי.
בעונה 2 מתאהבת באסף אף על פי שאמא שלה לא אוהבת את הקשר שלהם מכיוון שהוא קשור לעבריינים.
בת דודם של אמילי ותום.
בעונה 6 מסופר שהיא עזבה לחול מאחר שנמאס לה מאימה.
סבתא של מור (דינה דורון) (עונה 1): סבתא של מור רוצה שמור תלך להלווייתה של אמה ותלבש את בגדיה ותכשיטיה של נטלי, בתה.
מור ירון (אלמה בן זאב) (עונה 1–3, אורחת בעונה 4): בתם של אביב ירון ונטלי ירון, אחותה החורגת של יעל שכטר, החברה הכי טובה שלה.
מאוהבת בתומר, החבר הכי טוב שלה
יעל שכטר (ספיר דרמון) (עונה 1–4, 6): בתם של איתן ונורית, אחותה של איילה, האחות החורגת של מור, החברה הכי טובה שלה, ילדה שלא מוותרת על עקרונותיה.
יואל בביוף (דן תורן) (עונה 4–5): אביהם של לירון ורחלי.
עובד במפעל התרופות של אחיקם צוקר.
לאחר שפוטר תלמידי בית הספר חושדים שדבש עשתה זאת ועושים עליה חרם.
רחלי בביוף (אליענה בקייר) (עונה 4–5): אחותו הגדולה של לירון.
לוקה בדיכאון לאחר שבן זוגה שי נרצח על ידי אחיקם לאחר שאיים עליו שיחשוף את האמת עליו ועל המפעל.
כל הזמן הייתה בטוחה כי נהרג בתאונה במפעל לייצור תרופות עד שלירון אחיה מספר לה את האמת.
מתחברת בעונה הרביעית עם דבש.
בעונה החמישית היא מנסה להגן על לירון מדבש, אך לא מצליחה.
לירון בביוף (מייקל לואיס) (עונה 3–5): האח הקטן של רחלי ובנו של יואל בביוף, ילד חרוץ נורא.
רותי ענר (אביגיל אריאלי) (עונה 4–5): אמן של דבש וקשת.
מתייחסת קצת יותר לדבש וזה גורם לקשת לקנא.
עובדת במפעל לתרופות שמגלה בהמשך את הניסויים והבעיות במפעל.
מנסה לעזור ללירון למצוא את הכלב שלו.
קשת ענר (מיטל מיכאלי) (עונה 4–5): נערה גותית.
מקנאה ביחס המעודף של אמה לאחותה דבש.
דבש ענר (מירב פלדמן) (עונה 4–5): ילדה מחוננת אשר מגיעה לבית ספר "אביבים".
גידי לוין (עמית ליאור) (עונה 4–5) אבא של שחר.
היה ספורטאי בעברו ופרש והוא מנסה להפוך את שחר לספורטאי כמו אפילו יותר.
הוא המאמן של שחר ולא מרשה לו הרבה דברים.
שחר לוין (תומר אפנר) (עונה 4–6) נער ספורטאי מצטיין משקיע זמן רב באימונים לאליפות ישראל.
ריטה אגמי (גיליה שטרן) (עונה 1) אמא של טלי.
אישה רמאית ונצלנית שמנצלת אנשים למען מטרותיה.
רוצה שטלי תהיה כמוה כיון שלא הצליחה במקצוע כדוגמנית בעבר.
בהמשך העונה כחלק ממסע הרמאות היא סוחטת את בועז (חבר של איילה) שאם לא יעשה כדבריה ויגרום לבתה טלי להצליח בפרסומות היא תהרוס את הזוגיות שלו עם איילה.
טלי אגמי (מיכאלה אלקין) (עונה 1) עלתה מארצות הברית לאחר שכיכבה בפרסומת למסטיק.
ניצלה את ריקרדו כדי שיפגע באיריס על מנת לקבל את תפקיד הסולו במופע הסיום של השנה.
היא מתחברת לתומר והופכת להיות בת זוגו, אך לבסוף הם נפרדים, ותומר מתחיל מערכת יחסים עם מור, טלי מחבלת בה מקנאה במהלך העונה.
בנוסף יש גם אמא שתלטנית שמנסה להגשים את חלומותיה דרכה.
בסוף השנה היא חוזרת לארצות הברית, על מנת לנסות להצליח שם, וכך מסתיים תפקידה.
אלחנן ברדוגו (איציק כהן): סגן מנהל בית הספר אביבים, אשר מגדיר את עצמו כ-"מנהל בפועל".
הופך עם הזמן למנהל בית הספר.
במהלך העונה השנייה הוא מתאהב בחבצלת גינת, בתו של שר החינוך שהתמנתה לסגניתו, אך היא לא מעוניינת בו.
בעונה השלישית מצטרף זרח כמנהל נוסף לבית הספר לאחר שבית ספרו הקודם נשרף, ואלחנן מנסה להיפטר ממנו.
במהלך העונה הרביעית הוא שוכר מאמנת אישית, נאורה; הם מפתחים קשר רומנטי, ובפרק האחרון של העונה הם מתחתנים.
איתי לאופר (רועי ויינברג): חברו הטוב של תומר, שמבצע כל מה שהוא מורה לו לעשות בעונות הראשונות.
בעונה השלישית הוא בן זוגה של שרונה אך לבסוף היא עוזבת את העיר והם נפרדים.
בעונה הרביעית איתי מאוהב בדבש אך היא פוגעת בו ולבסוף נהיית בת זוגו של לירון, בעקבות זאת איתי מחליט לנקום בה אך לבסוף מוותר וממשיך הלאה.
תלמידים שהשתתפו בסדרה במשך עונה אחת
טלי אגמי (מיכאלה אלקין) (עונה 1): עלתה מארצות הברית לאחר שכיכבה בפרסומת למסטיק.
היא מתחברת לתומר והופכת להיות בת זוגו, אך לבסוף הם נפרדים.
יש לה אמא שתלטנית שמנסה להגשים את חלומותיה דרך טלי.
בסוף השנה היא חוזרת לארצות הברית, על מנת לנסות להצליח שם.
ריקרדו מיגל חואן (יונתן שיינברג) (עונה 1): הגיע מארגנטינה.
מתאהב בטלי ועושה כל מה שהיא מבקשת ממנו, בין השאר להשפיל את איריס ולגרום לה לפציעה קשה, אך לאחר מכן טלי מפסיקה את הקשר עמו.
הוא מתאהב באיריס, והם הופכים להיות זוג, אך בסוף העונה הם נפרדים.
בעונה השנייה מסופר שעבר לארגנטינה יחד עם משפחתו.
אורי גברון (גור מורד) (עונה 1): עוסק בצילום, ומנחה תוכנית בערוץ המקומי.
הוא מתאהב במור, אך היא לא מעוניינת בקשר עמו.
אך הם יוצאים לזמן קצר אך שמבין שהיא לא אוהבת אותו הם נפרדים והוא מנסה להתנקם בה דרך פרויקט היזמים הצעירים.
ולבסוף הוא עובר לבית הספר למחוננים באילת.
איריס אינדיבו (שרון דטנר) (עונה 1): נערה לא מקובלת, חווה השפלות והצקות בגלל המראה שלה ומשקלה, מאוהבת באיתי.
תחילה שמה רסן בשיניים אך הורידה אותו בהמשך.
ריקרדו, שמעליב ומשפיל אותה לאורך העונה, מגלה בהמשך חיבה כלפיה, הם הופכים לבני זוג, אך בסוף העונה הם נפרדים וחוזרת לאיתי.
איריס עזבה את בית הספר כדי לחיות עם ריקרדו ומשפחתו בארגנטינה.
ראנה (עונה 1): חברתה הערביה של מור שבאה מאום אל-פחם.
ראובן "רוי" ארצי (ענר מורג) (עונה 2): מסתכסך עם תומר כבר בתחילת העונה השנייה, כשתומר חושד בו בגנבת אופניו.
במהלך העונה הוא מתאהב במור ומפריד בינה לבין תומר, אך לאחר מכן הם חוזרים לקשר הזוגי שהיה להם.
רוי בורח מפנימייה צבאית ואחותו מחביאה אותו.
גילי מרקוס (ליה פילוסוף) (עונה 2): חכמה, לבבית, יפה ומלאת סקרנות ותום.
גילי היא חובבת טניס מושבעת, אך משום שהוריה והיא דתיים, הוריה מתנגדים בכל תוקף שהיא תשחק טניס.
בסופו של דבר תומר משכנע אותם.
מאוהבת בתומר והם נהיים זוג לזמן קצר, היא מציעה לו לבוא איתה למחנה קיץ באמריקה.
תומר עומד לטוס איתה אך מור עוצרת אותו ברגע האחרון, גילי מבינה שהוא עדיין מאוהב במור, והם נפרדים.
אלכסנדרה "אלכס" רייזמן (שירה פריאנט) (עונה 2): נערה לבבית שרוצה להיות דוגמנית.
בת זוגו של איתי, ומתאכזבת כשהוא לא מקנא לה מספיק.
אמה של אלכס עוסקת בנושאים "רוחניים", אבל אלכס מתרחקת מכך.
נפרדת מאיתי אך מתחרטת על כך.
סיוון גבריאל (סיוון מסט) (עונה 3, אורחת בעונה 4): נערה נאה ועדינה עם דימוי עצמי נמוך.
רגישה, עוזרת לאחרים ומצטיינת בלימודים.
עובדת מילדותה בחוות סוסים, שם היא חשה חופשייה ומאושרת.
סיוון חברה של לירון, ראפר חתיך המחוזר על ידי בנות רבות, והוא שולט בזוגיות שלהם.
תומר מתאהב בה בתחילת העונה השלישית ואף מצטרף לעבודה בחוות הסוסים.
בסוף העונה היא מודיעה ללירון ולתומר שהיא מעדיפה להיות לבד.
נראה שבסוף העונה תומר וסיוון חברים אבל נפרדו בהמשך כי תומר עבר ללמוד בארצות הברית יכול להיות שתומר נפרד ממנה כי הוא עדיין אוהב את מור.
בעונה הרביעית מסופר כי עברה ללמוד בפנימיית מחוננים בירושלים.
היא מופיעה בתפקיד אורח בפרקים האחרונים של העונה, כאשר היא באה ללירון ורוצה לחזור אליו, אך הוא מסרב.
שרונה גולדשטיין (תמר שם אור) (עונה 3, אורחת בעונה 4): צלמת מוכשרת.
מאוהבת בלירון אך מתאהבת באיתי בעקבות חיזוריו אחריה.
בתחילת העונה הרביעית מסופר כי עברה לגור בצפון עם משפחתה ומדברת עם איתי על הזוגיות ומנסה להסביר לו שזה לא יכול להמשיך.
גיא רחמים (ארתור פרי) (עונה 3): חבר של נעמה ועושה כל מה שהיא מבקשת.
לומד במגמת אמנות, צלם נלהב.
הופך לחונך של מור ושרונה, ולבסוף גם חבר של מור.
כנראה נפרדו לאחר שעזבה לארצות הברית.
עודד "קוזו" לוי (גיא כהן) (עונה 4): חברם של איתי ודניאל.
עוזר לנעמה לשנות את תדמיתה והיא בתמורה עוזרת לו להתחיל עם בנות.
נאורה (שרון מלכי שמש) (עונות 4-5) אמא של גורי, מטפלת באלחנן במהלך העונות, ובסוף העונה 4 אלחנן ונאורה מתחתנים, נאורה וגורי עוברים לגור אצל אלחנן, הם עוזרים לו לרוץ לראשות העיר.
יהלומית (שרון ענבר) (עונה 5): נערה ג'ינג'ית מוכשרת בכימיה, מצחיקה וביישנית.
מתופפת מיומנת בשעות הפנאי, אך חברי להקת "אקונומיקה" בבית הספר לא שוקלים לצרף אותה אליהם, מכיוון שאינה בן.
בעזרת איתי, יהלומית מתחזה לנער בשם אריק כדי שתתקבל ללהקה, וכשחברי הלהקה מגלים זאת הם מסלקים אותה.
בסוף הם לומדים להעריך אותה ומחזירים אותה ללהקה.
יהלומית מאוהבת בסתר בדניאל עוד מהתקופה שהיה עם יעל, ולאחר פרידתו מקשת, הם מתחילים לצאת.
בסוף דניאל נפרד ממנה וחוזר לקשת.
לילך (אלה אולמן) (עונה 5): חברתו של אלירן.
במהלך הסדרה עוזבת את אלירן ומתחילה לצאת עם גורי.
אלירן מציע לו להצטרף ל"כנופיית הממבה השחורה" והוא מסכים, והם נפרדים ובסוף אלירן מבקש מגורי לחבל ללילך בצ'לו לאודישן שלה והיא לא עוברת את האודישן, והוא מבקש שייתנו לה עד הזדמנות, והם מסכימים ומקבלים אותה לאודישן.
הוא מספר לה את האמת והיא כועסת עליו, ובפרק האחרון הם חוזרים להיות יחד.
אלירן (אופיר כהן) (עונה 5): מנהיג כנופיית "הממבה השחורה".
בן זוגה של לילך, אך בסוף היא עוזבת אותו.
כנופיית "הממבה השחורה" מטילה אימה ובריונות על תלמידי בית ספר באמצעות פרוטקשן (דמי חסות) ואלימות.
אלירן עורך לגורי מבחני קבלה לכנופיה, אך בסוף גורי תופס את מקומו.
יואב ברק (איתמר ארגמן) (עונה 5): נער על כיסא גלגלים.
חברו של גורי; לעיתים הוא מייעץ לגורי עצות אחיתופל רק כדי להשתעשע.
אור שטמפפר (בן רביד) (עונה 5): נער בעל אופי מיוחד ומורכב.
בן למשפחה עשירה, הוריו אנשי קריירה עסוקים.
אמו פסיכולוגית ידועה שמרצה ברחבי העולם, ואביו הוא הבעלים של חברת תקשורת גדולה המפיקה מגזינים ומקומונים, כשהוא משמש עורך אחראי בכולם.
אחיו היה טייס שנהרג, ואור חש שמאשימים אותו על כך שאינו מוכשר כמו אחיו.
אור מתחזה בתחילה לנער עני כדי לבחון את יחס הסביבה לאדם חסר כל.
הוא טס עם דבש לאנגליה כדי להתקרב אליה, אך מבין שהם לא מתאימים כבני זוג.
איתן שכטר (אוהד שחר) (עונה 1): אביהן של יעל ואיילה ובעלה לשעבר של נורית.
בגד בנורית עם נערה בגיל של איילה.
רצה לחזור לנורית אך היא לא הסכימה מכיוון שכבר הייתה עם אבא של מור.
ריטה אגמי (גיליה שטרן) (עונה 1): אמא של טלי.
רוצה שטלי תהיה כמוה כיון שלא הצליחה במקצוע כזמרת בעבר.
אוגניה רייזמן (ירדן בר-כוכבא) (עונה 2): אמה של אלכס, במקצועה אסטרולוגית ומיסטיקנית.
מאיה (איריס אברמוביץ') (עונה 3): כתבת, משתפת פעולה עם להקת "אקונומיקה" לחשוף את השחיתה של ראש העיר והקבלן יהודה אפשטיין (מכירת שטחים בצורה לא חוקית, תמורת בניית שטחים ציבוריים חדשים).
קובי רוט (ארד ייני) (עונה 3): מאזין ליעל ברדיו, היה החבר של מרב אך נפרד ממנה בעקבות העצות של יעל.
יעל והוא התנשקו וכך יעל בגדה בדניאל, אך לבסוף קובי עוזר לדניאל להחזיר את יעל לתוכנית הרדיו.
מירב (רותם ניר) (עונה 3 - תפקיד אורח): חברתו לשעבר של קובי, קובי נפרד ממנה בעקבות העצה שקיבל מיעל.
בקי גבריאל (אורנה פיטוסי) (עונה 3): אמא של סיון, בת זוגו של מוטי.
במהלך הסדרה מחביאה מפני סיון את המכתבים שאביה כתב לה וסיון מגלה על כך.
בסוף הסדרה מבקשת ממוטי לעזוב את הבית והיא וסיון מתחילות את חייהן מחדש.
מוטי (אייל שכטר) (עונה 3): חייל בקבע.
במהלך הסדרה עובר לגור איתן.
בסוף הסדרה הפסיד את כספם המשותף שלו ושל בקי ונפרד ממנה.
טל מאור (שירי גדני) (עונה 4): שחקנית מפורסמת, שאף צלם אף פעם לא מצליח לצלם אותה, דבש ואיתי מצלמים אותה מתנשקת עם גוי.
טל מבקשת מהם לא לפרסם את התמונות משום שהיא באה ממשפחה מסורתית אך דבש איננה מסכימה לכך, ולבסוף התמונות מתפרסמות.
ד"ר רותי ענר (אביגיל אריאלי) (עונה 4–5): אמא של דבש וקשת, המדענית הראשית במפעל התרופות בעיר, אחראית על פיתוח גלולה לשיפור תפקוד המוח.
לקראת סוף העונה מפטרים אותה מהעבודה במפעל.
גידי לוין (עמית ליאור) (עונה 4–5): אבא של שחר, מנסה להפריד בינו לבין יעל, משום שלדעתו הקשר מפריע לשחר להתאמן.
דקלה מורונובסקי (הילי ילון) (עונה 5): אחותו הקטנה של מירון המוכר בקפיטריה.
מפונקת על ידי הוריה ואחיה הגדולים.
מגיעה לעיר כדי לשהות בה עד גיוסה לצה"ל, ויוצרת בלגן בקפטריה.
למרות התנגדותו של מירון, היא מתאהבת בשחר, והם הופכים לבני זוג.
אילאיל (יובל שרף) (עונה 5): זמרת שמופיעה עם להקת "אקונומיקה".
מתאהבת בלירון, הם מתנשקים ומצלמים אותם.
יניב (דורון עמית) (עונה 5): חייל, בן זוגה של דקלה.
מגלה שהיא יוצאת עם שחר.
צילם את שחר שפגע בטעות באוטו של ראש העיר ואיים עליו שאם הוא לא ייפרד מדקלה הוא יספר על כך למשטרה.
גדעון סלע (יוסי מרשק) (עונה 5): קשור בחברת הקידוחים.
דבש מראיינת אותו בכתבה שהיא כותבת על השחיתויות בחברה.
חברת הקידוחים שמה אותו בבית משוגעים מאיימת עליו ודבש מסתירה אותו בביתה.
דוד שטמפפר (אלון נוימן) (עונה 5): אבא של אור, הבעלים של חברת תקשורת גדולה המפיקה מגזינים ומקומונים, כשהוא משמש עורך אחראי בכולם.
רוני חנוכה (נטע וינר) (עונה 1): נער מופרע והבריון של בית הספר "הכובש".
בחלק מהפרקים הוא סוחט את איתי שיביא לו לפחות חמישים שקל ליום.
אסף כהן (אלי אלטוניו) (עונה 2): עבריין שמתאהב באיילה.
היא מצליחה להחזיר אותו לדרך הישר, אך לקראת סוף העונה דוד מכריח אותו להצטרף אליו לפשעים שלו עקב איומים, שותפו לפשע לשעבר, לשדוד חנות, וכתוצאה מכך איילה נפרדת ממנו.
דוד (גיא עמיר) (עונה 2): עבריין שאחראי על עניין גנבות האופניים.
שותפו של אסף שמצווה עליו לעשות כל מה שהוא אומר.
איילה מחזירה את אסף לדרך הישרה ושניהם בסופו של דבר מפילים אותו.
אך במהלך העונה הוא מנסה לשכנע את אסף לחזור איתו לעניין הגנבות ומצליח.
עידו לוי (איתי תורג'מן) (עונה 3): חבר של לירון מהמקיף.
נער מופרע שמאיים על איתי שירביץ לו אם הוא ימשיך לצאת עם שרונה, מאוהב בשרונה ומנסה לגנוב אותה מהידיים של איתי, לבסוף מרביץ לו ונעצר על ידי המשטרה ובעקבות כך איתי מתחיל להתאמן.
אחיקם צוקר (ארז בן הרוש) (עונה 4): מנהל מפעל "פאראמאג".
הנבל הראשי של העונה הרביעית.
נתפס כאיש מושחת שמבצע ניסויים של תרופה חדשה על בעלי חיים.
יוסי (ששי סמוכה) (עונה 4): קצין הביטחון של המפעל, קשור מאוד לאחיקם שהיה המפקד שלו כל חייו.
גבריאל "גבי" אלקדוסי (אלון ליטבק) (עונה 4): גולש עם קשת בים.
בהמשך מתברר שהוא עבריין והוא אחראי למעצר של קשת על גנבת רכב.
לבסוף הוא נתפס על ידי המשטרה.
נוביצקי (פיני קידרון) (עונה 5) - בעל חברת הקידוח המנהל יחד עם הראל ונירית ברק.
בסוף עונה 5 הוא חטף את דבש.
דמויות ראש גדול - ראש חדש
עידו ברגר (יואב רוטמן): מצחיק, ביישן וחכם.
התחיל את המרד בבית הספר.
מוריה מוסקט (ריף נאמן): בתם של מוטי מוסקט וכרמית מוסקט, מיליונר ומנכ"ל חברת "מוסקט".
עשירה, מפונקת, חכמה, יפה, טובת לב, אמיצה, ישרה, אכפתית, מוסרית ורומנטית.
חברתה הטובה ביותר של אמילי, היא עוזרת לה בקונדיטוריה בכל הקשור לניהול ועסקים וגם בדילמות שלה בין אמילי ושמר מכיוון שהיא מבינה בכל הקשור לבנים.
נפגעת מהסרטונים המחתרתיים נגד החברה של אביה ועידו תומך בה בלי שהיא יודעת שהוא זה מאחורי המחתרת.
תכלת (עדי שרון): בתה של ציפי.
נערה נחושה, לא ותרנית, עקשנית, קשוחה ומוכשרת באמנות.
היא סובלת בהפרעת קשב וריכוז ונוטה להיות אלימה למי שפוגע בה או קורא לה סתומה.
הוא שולח לתכלת הודעה שבה שהוא כותב שהוא מאוהב בה אך הוא מספיק לקחת מחניתה את הטלפון שלה לפני שחניתה קוראת את ההודעה בפני כל הכיתה.
אמה מנסה הרבה שיטות לימוד וטיפולים כדי לעזור לה בקשייה.
אמילי גדות (דין הפנר): בת-דודה של יעל, אחיינית של נורית ואחותו של תום.
יתומה, הוריה נהרגו בתאונת דרכים.
חברתה הטובה ביותר של מוריה.
היא חולמת חלום שבו שמר מציל אותה מנפילה בצוק ומתחילה להתאהב בו.
לאמה הייתה קונדיטוריה, דודתה נורית רוצה למכור את הקונדיטוריה ואת הדירה של הוריה עקב קשיים כלכליים, אך היא נותנת לאמילי לנסות לנהל את המקום בעצמה.
שמר לוי (אייל שיקרצי): נער תחמן, מצחיק, ושנון.
מנסה לעזור לעידו להתחיל עם תכלת אך ללא הצלחה.
אמילי מתאהבת בשמר לאחר שהופיע בחלומה, ומנסה להתקרב לשמר.
שמר לא בטוח אם אמילי מאוהבת בו ולכן מתבייש.
גילי שם טוב (ניב זילברברג): ילד חזק וקצת ביישן.
מגן על שמר בכל פעם שמסתבך במשהו.
חבר טוב של עידו ושמר.
מאוהב באמילי אך מתבייש להגיד זאת.
מירון מנסה לעזור לו להתקרב לאמילי.
מגלה כישרון בזירת ההיאבקות של שחר, כאשר הוא מצליח להפיל את יניב, מתאבק מקצועי.
סגל בית הספר (ראש גדול - ראש חדש)
אלחנן ברדוגו (איציק כהן): מנהל תיכון "אביבים".
בעקבות המרד בבית הספר אלחנן מוזעק מבקשה של אמו של תלמיד באביבים לעזור בפתרון המרד, והוא הופך להיות המנהל בבית ספר אביבים לצד חניתה הסגנית.
חניתה אבן-דרך (חני נחמיאס): סגנית מנהל תיכון "אביבים" לאחר שאלחנן הציע לה משרה זו.
קשוחה מאוד ושונאת תלמידים, אומרת משפטים בספרדית.
לא מייחסת חשיבות לזכויות התלמידים והילדים ומנצלת את סמכותה בכך שמחרימה לכולם את הטלפונים, עידו מתנגד ומתחולל מרד בבית הספר.
אמא של אחד התלמידים מציעה לה להזמין את אלחנן בפתרון המרד.
מירון מורונובסקי (חנן סביון): מוכר בקפיטריה של בית הספר, חברותי מאוד, איש מצחיק שמשתף את התלמידים.
פנכה בן יפונה (לימור פנחס): המורה לתנ"ך של תיכון אביבים, נוהגת לדבר בארמית, נלקחה כבת ערובה במרד התלמידים.
רייצ'ל (הדר גלרון): המורה לאנגלית של תיכון אביבים, מדברת באנגלית מעורבבת עם עברית גרועה.
איתי לאופר (רועי ויינברג): בוגר תיכון "אביבים".
פרסומאי עצמאי שעובד ביחד עם דניאל.
תחילה מנסה להקים מחתרת נוער שתפיל את מוסקט, ובראשה עידו.
אך דיתי משתלטת על התוכנית והוא מחליט לגייס את עידו למחתרת ללא ידיעתם של דיתי ודניאל.
לבסוף דיתי חזרה לעבוד בחברת נבטים יחד עם איתי ודניאל, גילה שהמעסיקים שיקרו לו.
יעל שכטר (ספיר דרמון): לומדת משפטים באוניברסיטה ובוגרת תיכון "אביבים".
בת דודה של אמילי ותום.
האקסית של דניאל, אותו היא עדיין אוהבת ומקנאה במערכת היחסים שלו עם דיתי.
עובדת בקונדיטוריה של דודתה המנוחה.
מרכזת את מגמת האומנות בתיכון אביבים.
התנשקה עם אלמוג, מתקשה לקבל שדניאל ודיתי מאורסים.
מאוהבת בדניאל, משלה את עצמה שהיא אוהבת את אלמוג.
נפרדה מאלמוג לאחר שהבינה שהוא אוהב את יוליה, חזרה להיות בת זוגו של דניאל.
דניאל גנני (אלדר ברנטמן): בוגר תיכון "אביבים".
חזר מטיול בהודו יחד עם זוגתו החדשה דיתי, אך לבסוף היא נפרדת ממנו.
כאשר דיתי עוזבת את הדירה של איתי היא נפרדת מדניאל.
מרכז את מגמת האומנות בתיכון אביבים.
מקנא בקשר של יעל ואלמוג.
לבסוף הציע לדיתי נישואין והיא הסכימה אך בפרק האחרון נפרד מדיתי וחוזר להיות בן זוגה של יעל
שחר לוין (תומר אופנר): בוגר תיכון "אביבים".
ספורטאי עבר, היה בן זוגה של יעל בעונה הרביעית.
מנהל את מועדון ה-WWE הישראלי.
דיתי אטיאס (יאנה יוסף): חברתו החדשה של דניאל, יצאה איתו לטיול בהודו.
יעל מקנאה שדניאל ודיתי ביחד.
חשדנית כלפי קשרם של דניאל ויעל.
היא גנבה כסף מהמקדמה של נבטים וכתוצאה מכך עזבה את הדירה של איתי ונפרדה מדניאל, אך חזרה לעבוד עם איתי ודניאל בחברת נבטים, חזרה להיות בת זוגו של דניאל לאחר שהוא הציע לה נישואין, בפרק האחרון דניאל נפרד ממנה כי הוא אוהב את יעל.
יוליה קרונסקי (דניאל גל): מומחית למדעי המוח והאסיסטנטית של הנוירולוג המקצועי פרופסור דור.
חברה של דניאל ויעל מהצבא.
תיעבה את אלמוג, אך בהמשך נישקה את אלמוג וסיפרה על כך ליעל, בסוף הפכה לבת זוגו של אלמוג.
תום גדות(קאי פקר): אח של אמילי, בן-דוד של יעל ואחיין של נורית.
אילן מוסקט (מורדי גרשון): דוד של מוריה.
אחיו של מוטי ושותף בחברתו, מפליל את מוטי בהרעלת המוצרים.
ההורים של אמילי ותום (מוזכרים): אמה של אמילי היא אחותה של נורית.
כאשר אמילי הייתה בת 15 הוריה נהרגו בתאונות דרכים ובעקבות כך נורית לקחה אותה ואת אחיה, ורצתה למכור את הדירה והקונדיטוריה של הוריה.
אמילי לא הסכימה ובכך היא מנהלת את הקונדיטוריה.
ביום הולדתה ה־16 אמילי נזכרה בהוריה ובכתה.
אלמוג שם טוב (שלומי טפיארו): אחיהם הבכור של גילי וזהבית, עובד כשיפוצניק בעיר בה מתרחשת הסדרה, נותן עצות בנושאי זוגיות לאחיו, חבר של שחר מהצבא, ולכן הציע לאחיו להפוך למתאבק.
יוליה נישקה אותו בסוף העונה.
הפך לבן זוגה של יוליה.
יסמין (הילה אברמוביץ'): אחותו של יניב.
פוגשת במקרה את גילי כשיניב רב איתו ומונעת מיניב להרביץ לו.
נישקה את גילי והתאהבה בו, אך הבינה שהוא מתאים לאמילי, אך בפרק האחרון גילי אמר לה שהוא אוהב אותה והם הפכו לזוג.
יניב (בן קיפריס): מתאמן ב-WWE הישראלי אצל שחר, אחיה של יסמין.
שונא את גילי, ולא אוהב שהוא מסתובב עם יסמין באימונים.
עירית (הילה סורג'ון פישר): מנכ"לית חברת "נבטים".
משתפת פעולה עם אילן ומנצלת את איתי ודיתי.
אמיר (אמנון וולף): בכיר בחברת "נבטים".
הורים (ראש גדול - ראש חדש)
נורית שכטר (לימור גולדשטיין): אימם של יעל ואיילה, גרושתו של איתן, דודתם של אמילי ותום.
אמילי ותום גרים בביתה לאחר שהוריהם נפטרו.
הייתה בעבר בת זוגו של אביב.
היא אחותה של אמה של אמילי.
בתה איילה טסה מחוץ לישראל מכיוון שנמאס לה מאמה.
מוטי מוסקט (אקי אבני): הבעלים של מוסקט.
אחיו של אילן בעלה של כרמית, ואביה של מוריה.
הוא ומוריה מסתתרים מכמית על מעשיו של אילן.
הופלל על ידי אילן ונכנס לכלא.
מתשחחר לאחר שאילן מתוודה על מעשיו.
כרמית מוסקט (עינת ויצמן): אמא של מוריה, אשת עסקים.
מוטי ומוריה מסתירים ממנה את מעשיו של אילן.
קובי לוי (גילי ורנר): אביו של שמר, עורך דין ומגשר במקצועו אשר עזר לאמילי ונורית להפסיק את הסכסוך ביניהן בעניין הקונדיטוריה.
ציפי (נתי קלוגר): אמא של תכלת, מנסה לעזור לתכלת בקשיים שלה בעזרת טיפולים אמנותיים, מורים פרטיים ושיטותו ת חדשניות, אך ללא הצלחה.
שלמה ברגר (איצ'ו אביטל): אבא של עידו.
נועה ברגר(לירון וייסמן): אמא של עידו, אשר מנסה להתקרב אליו.
נבחרה לוועד ההורים בבית ספרו של עידו.
ראש ג'נינגס או כתף ג'נינגס הוא צוק סלע (כתף הר) בולט בצידו המזרחי של מדף הקרח אמרי שבאנטארקטיקה.
צוק הסלע נמצא בין סלעי בראנסטטר לבין קרחון קרייצר.
כתף ההר מופתה על ידי ג'ון ה.
בשנת 1958 הגיעה לאזור משלחת החקר האנטארקטית הלאומית של אוסטרליה (ANARE) ומיפתה אותו.
רוסקו קרא לאיים על שמו של ג'יימס סי.
Jennings), טייס ונווט מצי ארצות הברית, שהשתתף במבצע קפיצה לגובה באזור זה.
ראש בנדן הוא לשון יבשה, בחוף המערבי של ארץ גרהאם שבאנטארקטיקה.
מדרונותיה של לשון היבשה תלולים ביותר, וגובהה מגיע ל-700 מטרים מעל פני הים.
לשון היבשה מהווה את הצד הצפוני של הכניסה למפרץ אנדוורד.
לשון היבשה התגלתה על ידי המשלחת האנטארקטית הבלגית (אשר חקרה את אנטארקטיקה בין השנים 1897 - 1899), בפיקודו של אדריאן דה ז'רלאש.
ז'רלאש קרא ללשון היבשה על שמו של אדוארד ואן בנדן (Edouard Van Beneden), נשיא ה-Belgica Commission, ומחבר הדוחות הזואולוגיות של ממצאי המשלחת.
ראש היא סדרת דרמה רפואית אמריקאית שנוצרה על ידי ג'ונתן לוין ונכתבה על ידי לוין, ג'ינה מתיוס וגרנט שארבו.
פרק הבכורה שודר ברשת USA ב-17 ביולי 2014. ב-2 באוקטובר 2014 ביטלה הרשת את הסדרה ולא הופקה לה עונה נוספת.
הסדרה מגוללות את סיפורו של רופא מבריק ומוכשר.
חובב חיי לילה סוערים, נשים יפות וסמים.
בלוס אנג'לס, המשרת לקוחות ספציפיים מאוד, עם הרבה מזומנים והרבה סודות.
לאחר פיטוריו של ד"ר ויליאם ראש מבית חולים מרכזי בלוס אנג'לס, הוא נכנס לרפואת קונסיירז', הוא עורך ביקורים אישיים בבתים ובמקומות העבודה של לקוחות עשירים במיוחד וידוענים הוליוודיים הזקוקים לטיפולו, לרוב ללא שאלות.
ראש דורש תשלום במזומן, לעיתים קרובות אלפי דולרים, מראש.
אבל חלק מהכסף הזה משמש כדי להזין את הרגלי הסמים שלו, כאשר מני מקיז, הוא ספק הסמים שלו.
ד"ר אלכס בורק הוא החבר הטוב ביותר שלו שבניגוד אליו עדיין עובד בבית חולים גדול ומנסה להיות בעל ואבא נאמנים.
איב פארקר היא העוזרת האישית של ראש שלא רק קובעת את הפגישות הרפואיות שלו עם מטופלים, אלא גם מנסה להשאיר אותו על המסלול, למרות ידיעתה על השימוש שלו בסמים ואלכוהול.
טום אליס בתפקיד ד"ר ויליאם פ.
לרנץ טייט בתפקיד ד"ר אלכס בורק
שרה האבל בתפקיד איב פארקר
ריק גונזלס בתפקיד מני מקיז
אודט אנאבל בתפקיד שרה פיטרסון
אריקה סרה בתפקיד לורל בורק
רייצ'ל ניקולס בתפקיד קורין ראש
הארי המלין בתפקיד ד"ר וורן ראש
הסדרה הופקה על ידי חברת פוקס 21 ונכתבה ובוימה על ידי ג'ונתן לוין, עם ג'ינה מתיוס וגרטה שרטבו.
אדם פיירו שימש כמפיק בכיר.
הסדרה צולמה בוונקובר קולומביה הבריטית, שבקנדה.
ראש בולד הוא לשון יבשה חשופה מקרח, בקצהו של כף יאטרוס, בצידו הדרומי של חצי האי טריניטי, שבצפון חצי האי האנטארקטי, בארץ גרהאם שבאנטארקטיקה.
לשון היבשה בתגלתה לראשונה, בעונת המחקר (הקיץ האנטארקטי) 1902–1904, על ידי קבוצת החקר שבפיקודו של י.
Gunnar Andersson), מטעם המשלחת השוודית לאנטארקטיה, אשר חקרה את אנטארקטיקה בפיקודו של אוטו נורדנשלד.
לשון היבשה מופתה לראשונה על ידי משלחת סקר שטחי חסות איי פוקלנד בנובמבר 1945, אשר יצאה ממפרץ התקווה.
סקר שטחי חסות איי פוקלנד נתן לנקודה את שמה בשנת 1945.
זהו שם תיאורי המתאר את היות לשון היבשה חשופה מקרח.
"בולד" באנגלית משמעו "חשוף" (היינו חשוף מקרח) או "קירח".
"ראש אפנדי" או "אפנדי ירושלמי" (1925) הוא פסל מאת אברהם מלניקוב.
הפסל מציג פרוטומה של ערבי צעיר חבוש תרבוש, המכונה כאן "אפנדי".
יגאל צלמונה תיאר את סגנון הפיסול הארצישראלי של מלניקוב כ"נאו-אשורי".
ואכן ניתן לזהות בתווי פניו החדות של הפסל הן הן את השפעת הפיסול העתיק, כגון פסלי הקורוס מיוון הארכאית, והן השפעות של האוונגרד האירופי.
בשנת 1928 הוצג הפסל במסגרת התערוכה השלישית של "תערוכת אמנים מודרניים בצריף אוהל.
הפסל שרד את הפריצה והריסת הסטודיו של מלניקוב בשנת 1929, ששכן מעל לשער שכם.
במסגרת פריצה זו נהרסו חלק גדול מפסליו המוקדמים.
בשנת 1935 הוצג הפסל בתערוכת יחיד שערך מלניקוב בגלריה "בלומברי" בלונדון.
בשנות ה-80 היה הפסל ברשות בתו של מלניקוב, חוה מלניקוב, בבת ים.
מאוחר יותר הועבר לאוסף המוזיאון הפתוח תפן.
לאחר סגירת המוזיאון, בשנת 2021, הועבר הפסל לאוסף מוזיאון תל אביב לאמנות.
בשנת 1993 הוצג בתערוכה "קדימה: המזרח באמנות ישראל" במוזיאון ישראל ובשנת 2015 הוצג הפסל בתערוכה "העברים החדשים: מאה שנות אמנות ישראלית" במרטין גרופיוס באו, בברלין.